# José Alcalá-Zamora y Queipo de Llano

José Alcalá-Zamora y Queipo de Llano (Màlaga, 28 de setembre de 1939 - Madrid, 9 de gener de 2019) fou un historiador espanyol, membre de la Reial Acadèmia de la Història.

## Biografia

Es dona la circumstància que era net tant de l'expresident de la República, Niceto Alcalá-Zamora y Torres com del general rebel Queipo de Llano, un dels principals cabdills del cop d'estat del 18 de juliol de 1936 a Sevilla. El seu pare, el prestigiós jurista Niceto Alcalá-Zamora y Castillo es trobava a l'exili quan ell va néixer.
Va passar la seva infància i primera joventut a l'exili republicà, però posteriorment va tornar per llicenciar-se i doctorar-se en història. Es va especialitzar en l'Espanya dels Àustries, antiga siderúrgia i teatre del segle d'Or. Fou professor d'Universitat a partir de 1966 i catedràtic el 1977. Va ser catedràtic d'Història Moderna a les Universitats de Múrcia, Oviedo, UNED i a partir de 1982, Universitat Complutense de Madrid.
Va casar-se amb Sonsoles Díaz-Berrio González i va tenir dues filles.
El 8 de maig de 1987 fou escollit acadèmic de la Reial Acadèmia de la Història; va prendre possessió el 7 de maig de 1989.

## Obres

* En torno a los planteamientos hegemónicos de la monarquía hispana de los Felipes (1960)
* El mar de un barco de papel (poesia, 1965)
* Historia de una empresa siderúrgica española: los altos hornos de Liérnagas y La Cavada, 1622-1834 (1974)
* España, Flandes y el Mar del Norte (1618-1639): La última ofensiva europea de los Austrias madrileños. Planeta, 1975. ISBN 8432078131, ISBN 9788432078132
* La Monarquía de Felipe II.
* La empresa de Inglaterra: (la "Armada invencible": fabulación y realidad). Real Academia de la Historia, 2004. ISBN 8495983370, ISBN 9788495983374
* Sonetos de amor y desamor (Premi Francisco de Quevedo, 1992)
* Nunca termina ayer (Madrid, 1994)
* Pliego de sonetos o canciones (Madrid, 1996)
* Islario: antología de sonetos publicados e inéditos (1996).
* De como amor no acaba. SIAL Ediciones, 2008. ISBN 8496464784, ISBN 9788496464780

## Referències

* ↑ Real Academia de Historia. «D. José Alcalá-Zamora Queipo de Llano». Arxivat de l'original el 2015-09-24. [Consulta: 14 juny 2014].
* ↑ Valenzuela, A. Leones y camaleones: veintiuna entrevistas. Pàg. 17: Editorial Renacimiento, 2005, p. 164. ISBN 9788484722045.
* ↑ «Boda Alcalá-Zamora y Queipo de Llano - Díaz-Berrio González». ABC, 29-12-1968. [Consulta: 11 gener 2019].
* ↑ Alcalá-Zamora y Queipo de Llano, José: España, Flandes y el Mar del Norte (1618-1639): la última ofensiva europea de los Austrias madrileños. Planeta, 1975 - 556 páginas
* ↑ Alcalá-Zamora y Queipo de Llano, José: La empresa de Inglaterra: (la "Armada invencible" : fabulación y realidad). Real Academia de la Historia, 2004 - 94 páginas
* ↑ Alcalá-Zamora y Queipo de Llano, José - Alcalá-Zamora, José N.: De como amor no acaba. SIAL Ediciones, 2008 - 100 páginas

## Bibliografia

* Alcalá-Zamora y Queipo de Llano, José: La reflexión política en el itinerario del teatro calderoniano: discurso leído en el acto de su recepción pública. Real Academia de la Historia, 1989 - 85 páginas

## Enllaços externs

* Vivas, Ángel: El 14 de abril, desde dentro. El Mundo. Madrid, 31 de maig de 2012
* José Alcalá-Zamora y Queipo de Llano a mcnbiografias